30 === 



dam defodere dicitur et ita parcus esse cibi, ut uno lepore per bi- 

 duum alatur; novam non appetens praedam, donec paratum absump- 

 sit. Parit quaternos, coecos ut congeneres reliquae , et licet a tenera 

 aetate educata ferocitatem non exuit. Dicitur congredi Februario et 

 novem septimanis utero gerere. Varietates ab auctoribus allegatae 

 ab aetate, loco et anni tempore; unde etiam Felis norvegica Lin, 

 vix a Lynce videtur distinguenda. Sibiricam^ quam hic describo, sae- 

 pius ad Jeniseam tractavi, vivam et mortuam, plurimasque pelles va- 

 riarum regionum contuli. 



Descr. Fondere adultum animal libras LX aequat, immo exce- 

 dit. Mystaces albi ; mentum pilis horridum , subbarbatum ; verruca 

 supraocularis multiseta. Parotides villo longiore subbarbatae, inque 

 medio utrinque fasciculo nigro. Oculi charopi ; palpebrae albae, su- 

 perior nigro ciliata: a cantho postico lineola producitur nigra, angulo 

 unita lineae sub oculo ductae, cui parallela alia per genas producitur 

 arcuata. Vertex nigro punctatus, ut in F. Manul. Aures extus gry- 

 seae, litura alba, margine ferruginescente, apice (cum penicillo polli- 

 cari subreflexo) atrae. Gula alba, utrinque fasciculo nigro sub ma- 

 xilla. Vellus supra (hybernum) gryseo-lutescens, extus pilis longio- 

 ribus albidis, summoque apice fuscis, canescens, in pulcrioribus ma- 

 gis minusve lituratum ; cervix tractusque spinalis magis ferrugines- 

 cunt, lituris plerumque evidentioribus. (Caucasicae pelles supra rufo 

 albidoque nebulosae, nigro evidenter maculatae, strigis in parte dorsi 

 posteriore tr.bus subparallelis. Sic etiam juniores Sibiricae, nondum 

 adultae.) Subtus omnibus in vellere largiore albo, fasciculi sparsi 

 nigri et pedes extus eleganter punctati , mterne subdoliati , praeser- 

 tiin antici. Cauda spithamaea, ferruginescens, apice holosericeo ater- 

 rima, subtus immixtis albis piUs. (Caucasicis interdum quadriannu- 



